**ELŐTERJESZTÉS**

Bátaapáti Község Képviselő - testületének 2021. szeptember 28-i

rendes/rendkívüli testületi ülésére

|  |  |
| --- | --- |
| Tárgy: | Lányi András emlékmű felállításához való hozzájárulás |
| Előterjesztő: | Krachun Szilárd polgármester |
| Előterjesztést készítette: | Farkasné Szentpál Melinda igazgatási főelőadó |
| Előterjesztés száma: | 59. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

2021. július testületi ülésen már testület beszélt arról, hogy néhai Jákobi Lányi András híres kárpáti főerdész és vadászmester 1945-ben Bátaapátiban halt meg, ezért a Vadásztársaság a Vadászkamarával együtt egy emlékmű elhelyezését tervezi a Petőfi utca végén lévő kereszteződés melletti önkormányzati közterületre.

A polgármester akkor elmondta, hogy szeretné, ha az önkormányzat támogatná az emlékmű elkészítését, továbbá kihelyezését. Az emlékmű elkészítésével Bojás János egyéni vállalkozót bízta meg a Vadásztársaság.

Az emlékmű elkészíttetése 1.000.000,- Ft-ba fog kerülni, ezért javasolja, hogy a Vadásztársaság, a Vadászkamara és az Önkormányzat közösen vállalja a költségeket, ami az önkormányzat részére 333.333,- Ft hozzájárulást jelentene.

Kérem a Tisztelt Képviselő-testületet az előterjesztés megvitatására, a határozati javaslatban foglaltak elfogadására!

**Határozati javaslat**

Bátaapáti Község Önkormányzatának Képviselő-testülete néhai Jákobi Lányi András híres kárpáti fő erdész és vadászmester emlékére Bátaapátiban kihelyezendő emlékmű készítéséhez 333.333,- Ft-al járul hozzá.

A hozzájárulás összegét a Bojás János egyéni vállalkozó által kiállított számla ellenében fizeti meg.

A Képviselő-testület a hozzájárulás összegét a 2021. évi költségvetés általános tartalékkeretéből biztosítja.

Határidő: 2021. október 1.

Felelős: Krachun Szilárd polgármester

Határozatról értesül: Bojás János egyéni vállalkozó Mórágy

Bonyhádi Közös Önkormányzati Hivatal Bátaapáti Kirendeltség gazdálkodási ügyintézője

Bátaapáti, 2021. szeptember 21.

Krachun Szilárd sk.

polgármester